Ienari Tokugawa

Ienari Tokugawa () bol jedenástym šógunom Tokugawskej dynastie, ktorý zastával úrad od roku 1786 do roku 1837. Bol známy predovšetkým ako pôžitkár, ktorý si vydržiaval hárem 900 žien a bol otcom vyše 55 detí a nezaujímal sa o správu krajiny (vo filmovom seriáli Kjoširo Nemuri, hral ho Raizo Ičikawa, veľa z jeho  potomkov, ako žien tak aj mužov, vystupovalo v roliach záporných, zákerných postáv). 

Veľa z Ienariových detí bolo adoptovaných do rôznych domov daimjóv po celom Japonsku a niektoré z nich hrali dôležitú úlohu v neskorších dejinách Bakumacu a v Bošinskej vojne. K najznámejším spomedzi nich patria: Narihiro Hačisuka (han Tokušima), Naritami Macudaira (han Cujama), Narikacu Tokugawa (najprv do Šimizu-Tokugawa, potom do Wakajamy), Narisawa Macudaira (Fukui) a ďalší.

Udalosti počas bakufu Ienariho 
 Tenmei 7 (1788): Nepokoje na trhoch s ryžou v Ede a Ósake.
 Tenmei 8 (1788): Veľký požiar  Kjóta. Veľký požiar začal o 3 hodine ráno 29. dňa 1. mesiaca éry Tenmei 8 (6. marec 1788), nekontrolovane pokračoval až do 1. dňa 2. mesiaca (8. marec); požiar trval, až kým nebol uhasený výdatným dažďom na 4. deň 2. mesiaca (11. marec). Cisár a jeho dvor pred ohňom ušli z hlavného mesta a cisársky palác vyhorel do tla. Žiadna rekonštrukcia zničených obydlí hlavného mesta nebola povolená, kým nebol zrekonštruovaný cisársky palác. 

Zničenie cisárskeho paláca ohňom bolo považované za zlé znamenie. V opise udalostí toho roku Holandský Opperhoofd (hlavný zástupca) Východoindickej holandskej spoločnosti (VOC – Vereenigde Oostindische Compagnie) v Dedžime poznamenal vo svojej oficiálnej správe, že "ľudia to považujú za veľké nebeský znamenie." 

 Kansei 5, 18. deň 1. mesiaca (1793): Zrútenie vrcholu vrhu Unzen.
 Kansei 5, 6. deň 2. mesiaca (1793):  Výbuch sopky Biwas-no-kubi
 Kansei 5, 1. deň 3. mesiaca (1793):  Šimabarské zemetrasenie.
 Kansei 5, 1. deň 4. mesiac (1793):  Výbuch sopky Mijama.

Jeho pôsobenie na čele hlavy štátu bolo známe ako éra radovánok, výstrednosti a korupcie, ktoré ešte viac zhoršil katastrofálny hladomor Tenpo v rokoch 1832 až 1837, počas ktorého zahynuli tisíce ľudí.

Éry bakufu Ienariho 
Roky, v ktorých bol Ienari šógunom sú špecificky identifikované viac ako jedným názvom éry alebo nengó.

 Tenmei (1781 – 1789)
 Kansei (1789 – 1801)
 Kjówa  (1801 – 1804)
 Bunka  (1804 – 1818)
 Bunsei (1818 – 1830)
 Tenpó  (1830 – 1844)

Referencie

Literatúra 
 Screech, Timon. (2006). Secret Memoirs of the Shoguns:  Isaac Titsingh and Japan, 1779-1822. London: RoutledgeCurzon. ISBN 0-7007-1720-X
  Titsingh, Isaac. (1822). Illustrations of Japan.  London: Ackerman.
 Titsingh, Isaac. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon.  Paris: Oriental Translation Fund of Great Britain and Ireland. --Dve kópie tejto neobvyklej knihy sú dostupné online: (1) v knižnici University of Michigan, digitalizovaná 30. januára 2007; a (2) v knižnici Stanfordskej University, digitalizovaná 23. júna 2006. Tu kliknite na originálny text vo francúzštine.
 Totman, Conrad. (1967).  Politics in the Tokugawa bakufu, 1600-1843. Cambridge: Harvard University Press.

Pozri aj 
 Sadanobu Macudaira

Externé odkazy 
 PBS časová os japonský dejín

Zdroje 

Dejiny Japonska
Šóguni
Ienari